**ישיבת הנהגה הורית – 16/3/16**

נוכחים: גלית, ליאת, ליאורה, רימונה, אורית ש., הדס, טל, נועה, יובל, עקיבא, דולי, אפרת, רבקי, אורית ס.

סיכמה: רבקי

הדס: על סדר היום –

1. עדכונים מליאת;
2. בקשת מורים לתמיכה כספית;
3. בקשת קבוצת הורים להקים גן במסגרת העמותה וכגן מצמיח לבית ספר.

עדכונים - ליאת

* הרצאה של מיכה גודמן – התחלה של שיח מאתגר. היו כ-50 אנשים כולל אנשי צוות.
* חידון תנ"ך לכיתות ד'-ו' – השנה עשינו חידון בית ספרי. כלקח משנה קודמת היה שיתוף של תלמידי כיתות ד-ו (גם מי שלא השתתפו) על מנת לייצר מעורבות וכן ניסיון להתמודד עם פחד במה של ילדים. היה מאוד מוצלח ומושקע (דן). הילדים פירגנו.
* הופעה של מקהלת בית הספר
* יריד מדעים – כיתות ה' – פרויקט של המועצה ילדים שבאים אחה"צ. התמודדו עם שלוש בעיות בחלל. שתי בנות הציגו את הפרויקט שנוצר והיתה התייחסות אליו ממנכלית "space" שמובילים את הפרויקט. היה מעצים עבור כל הקבוצה שהשתתפה.
* יש אוירה טובה לקראת פורים של עשייה (לדוגמא הקדמת יום המעשים הטובים). יצירת "משלוח מנות" לילדי "הדסה" ועוד.
* בילוי הצוות היה מאוד מוצלח. תודה על הסיוע בפינוי הזמן ובמימון.
* שינויי צוות בשנה הבאה – מספר עזיבות של אנשי צוות אולם רוב המחנכים נשארים בכיתתם. שירה (כיתה ו') נשארת בבית הספר אבל לא תחנך.
* תשלומי הורים: נשלחו תלונות אנונימיות לנאמני תורה ועבודה שהועברו בתפוצה רחבה. התלונות התייחסו לדמי הרשמה; לעריכת מיון (דתיים חילונים / יישובים / אחים של..) – בעניין זה נשלח המתווה המבוקש והמנומק של המיון לאישור משרד החינוך; על כך שהעמותה מממנת מורים – בעניין זה אנחנו בתהליך של הפיכת בית ספר לייחודי. הולך להיות תהליך ארוך; בעניין זה יובהר כי העמותה יכולה עשות שני דברים –

1. להעסיק את המורים (צינור להעברת כספים) כאשר הכספים נגבים ככספי תל"ן על ידי בית הספר;
2. אנשים יכולים לתרום באמצעות נוהל תרומה כל דבר שהוא אינו הוראה פרונטלית (מימון ציוד, ייעוץ וכו').

אסור לבית הספר לגבות עבור העמותה ואסור לעמותה לחייב תשלום אלא רק לבקש.

בקשה להקים גן מועצה מצמיח לקרוב

הצטרפה נציגת ההורים המקימים (לנה) ומי שמלווה אותם בהקמה (שירלי)

לנה: שנה שלישית שמנסים להקים גן מועצה בשיטת וולדורף. יש ביקוש רב אולם יש קשיים מבחינה בירוקרטית. רוב גני וולדורף עובדים כגנים המזינים בית ספר. היעד המרכזי שלנו היא רווחת הילד שיהיה לו רצף מגיל 3 עד יב'. אותה תוכנית לימודים אותה גישה.

הבקשה של קבוצת ההורים מהעמותה להיות תשתית להקמה (יש תשתית לגיוס כספים והמועצה מכירה כבר את העמותה). צריך להגדיר בדיוק איך מתנהלים היחסים בין הגן לעמותה אולם הציפייה מהועד שהוא יהיה חלק מבחירת הצוות וקביעת תכנים.

ליאת: חשוב לי להבהיר כי בקרוב הועד אינו שותף לבחירת הצוות ואינו מחליט על תכני הלימודים. זו הכרעה של צוות ההנהלה והצוות הפדגוגי.

אורית ס: גן כזה דורש מימון נוסף?

שירלי: אני יושבת בעמותה של בית ספר אדם. מלווה גנים ועמותות בבניה. ההחלטה איך יהיה הקשר יכול להדון בהמשך. השאלה האם יש צורך למשפחות בבית ספר שיהיה גן מצמיח.

עקיבא: איך הילדים יגיעו לבית הספר?

שירלי : הילדים יגיעו אם ההורים רוצים. למה יש פניה לעמותה הזו? כי זו לא דרישה של המערכת הממלכתית עצמה. אם בית ספר מבקש גן, המועצה תעתר ביתר קלות.

נועה: החתימה של ההורים התומכים היא על גן בשיטת וולדורף ולא על גן משלב. חשוב שתהיה בהירות ושקיפות בנושא. לא בטוח שההורים שחתמו על המכתב תומכים בגן ברוח קרוב.\

ליאת: האם מספיק ברור שהמטרה של הגן היא משלבת ברוח אנתרפוסופית? כי זה ביה"ס. לא מחוייבים באופן מוחלט לשיטת וולדורף.

לנה: הרצון הוא לייצר בפירוש ליצור רצף עם בי"ס קרוב ושילדי הגן יצמחו לקרוב ולכן חשוב שהתפיסות תהיינה דומות כדי שלא יהיה משבר לילדים במעבר.

טל: הגן אינו משרת את כל ילדי בית הספר (לדוגמא ילדי העמק).

אפרת: צריך גם לשים לב שאם אתם אומרים להורים שהגן מזין את בית הספר, לא בטוח שמקום הילדים יובטח בגלל שיקולים של בית הספר (כגון מאזן דתיים חילונים).

יובל: היתרון בהישארות בגן המושב הוא החיבור עם אוכלוסיה נוספת שיכולה להתעניין בקרוב. לא בטוח שזה משרת את העמותה ויכול גם להשפיע על מאמצים נוספים שלנו להרחיב את הקהל של ילדי קרוב.

דולי: השאלה שלנו היא לגבי החיבור בין מה שאתם רוצים לבין בית הספר.

ליאורה – בגלל שמדובר בבית ספר על אזורי אם זה צריך להיות המשך גם הגן צריך להיות על אזורי ולא בהכרח ריאלי מדובר בילדים בני 3.

ליאת : יש חשיבות לרצף בתפיסת העולם שלי צריך להיות מגיל 3-18. זה נכון לילד.

עקיבא: עד כמה יכול להתקיים סיוע של העמותה בהקמת גן, כאשר רק לפני מספר שבועות חשבנו שאין לנו את היכולות לסייע בהצמחת חטיבה?

אורית: אתם צריכים לעשות דיוק מול מי שתומך בכם האם הם רוצים את קרוב או רוצים וולדורף. כמו כן אני רואה ערך בצמיחה בגן המקומי והשתלבות בקרוב.

רבקי: הכוונה היא לפתוח ב1/9 גן אחד רב גילאי? כי לא בטוח מה המשמעות של גן משלב בגילאי 3.

לנה: כן.

טל: שימו לב שמשלב זה לא רק שיהיו גם ילדים דתיים. זה נוגע לתכנים ולמהות.

**החלטה פה אחד**:

מהפניה של הורי הקבוצה נראה כי עדיין אין הבשלה של הרעיון העומד מאחורי הקמת הגן במובן של הקשר בין הבסיס הרעיוני שבהקמת הגן (שיטת וולדורף) לבין הרעיונות העומדים ביסוד בית ספר קרוב. לעת הזו הועד אינו חושב שמדובר באינטרסים התורמים לעמותה ולמטרות הקמתה ועל כן אינו סבור שיש לתמוך ביוזמה זו (כעמותה).

הרשמה לכיתות א'

53 נרשמים – 17 מגדירים עצמם דתיים

אורית ש: ההצהרה היא האם יהיה בקבוצת תפילה או שיח לא בהכרח מגדיר מדויק

אורית ס': היינו צריכים את זה כדי לא להתחיל להכנס לעניין של שפיטה

תוספת תשלום למורים

ליאת: נושא משכורות מורים. מספר מורים הגיעו אליי, כנציגי יתר המורים, בבקשה כי העמותה תוסיף לשכרם המשולם ממשרד החינוך. המורים בבית ספר קרוב עובדים מאוד קשה. ציינתי גם בפני המורים שהגיעו אליי כי לא רק בבי"ס קרוב מורים עובדים קשים. הקושי הוא בעיקר על מורים צעירים (יותר השקעה + משכורות בסיס). ידוע שמורים, בעיקר גברים, לא נשארים הרבה זמן במערכת. קשה מאד כשהמשכורות מאד נמוכות.

בבית ספר אדם העמותה מתחייבת להשלים למורה ל-9000. בבית ספר הרטמן המורים נשארים ללמוד יום בשבוע ומקבלים על זה מלגה.

הדס: על מה מדובר? מה הבקשה?

ליאת: בעיני רוחי הייתי רוצה שמורים מתחייבים להישאר ללימודים אחה"צ ומקבלים תוספת של כ-1000 ₪

דולי: האם אנו מקבלים את המקסימום המגיע לנו ממשרד החינוך?

ליאת: אני מנסה היום למצות יותר כי בית הספר יקבל את התקציבים המגיעים לו מהמועצה.

אורית ס. בהינתן שיש סכום תקציבי, כדי לשלם למורים נדרש צמצום במשהו אחר. במה היית מצמצמת?

ליאת: החל מתשע"ח הייתי אומרת שניתן לצמצם את היועצים.

עקיבא: הכספים שאנו משקיעים בבית הספר היית רוצה שיעבור למורים? מה הם ביקשו?

ליאת: המורים חשבו על השלמה לגובה מסוים + 2000 ₪.

אורית ש': נושא חשוב. לא צריך להבהל מהבקשה. צריך להגיד שאנחנו תומכים בבקשה גם אם פרקטית לא עומדים בזה. להבהיר שפה זה לא אדם. צריך להבין שאם רוצים שיהיו כאן מורים טובים צריך לחזק אותם וצריך להיות תגמול כספי. שמורים לא ילכו כי הם לא יכולים להחזיק את המשפחה. לא חושבת שצריך להוריד את הייעוץ. צריך לתמוך במהלך. זו טריקת דלת בפרצוף. יש מרמור של מורים וצריך לתמוך בבקשה.

אורית ס: אני בעד לצמצם את עלויות העמותה ולהגיע לחינוך ציבורי. זה מעשה נאצל להעלות למורים רק בעייתי לעשות זאת במקום פרטי. מורים לאורך זמן מגלים שתמונת השכר כמעט מתהפכת. לקחת מורה בסטאז' ולהפוך אותו למורה בקרוב באמת אנחנו מפילים עלו משהו מאוד משמעותי. יכול להיות שחלק מהמדיניות היא שאינך מחנך בשנה הראשונה. אפשר לתמוך בתהליכי מיסוד בביה"ס תמורת תשלום, כגון השארת תיקי תקופות. על מאמץ ייחודי לשלם לא על השגרה.

הרעיון של הורים מעסיקים היא מערכת בעייתית. יש לשים לב שמשרה מלאה מעלה את השכר. כמו כן ניתן לשקול מלגות להרחבת הלימודים שממנו ייהנה גם המורה וגם בית הספר.

רבקי: מסכימה עם אורית ס. יש לשים לב שיש מיצוי זכויות של זכויות המורים. במקרים רבים יש טעויות במשרד החינוך בחישוב השכר. מורה מתחיל עם תואר ראשון מקבל בסיס של כ-5,800, תוספת חינוך 10% ותפקידים מיוחדים 6% (לא ניתן לתת יותר מ-2 תפקידים). ניתן להפגיש את המורים עם מישהו מההסתדרות שיסייע להם במיצוי הזכויות.

ליאת: בבית ספר בו יש שתי מזכירות מזכירה אחת עוסקת בזה. אצלנו כרגע לא ריאלי.

רבקי: כמו אורית ס חושבת שצריך לחתור להפחית תשלומי הורים. גם כך התשלומים הופכים להיות "מסננת" לא רצויה. הדרישה מציבה את יחסי ההורים-מורים במקום לא נכון. לא מדובר רק במחנכים. בבית ספר יש כ-40 מורים ולקבוצה הזו צריך להתייחס.

אפרת: בתור מורה אגיד כי המורים במערכת החינוך עובדים מאוד קשה. ככל שמתמקצעים וצוברים ותק המשכורת עולה. משכורות המורים אינה שונה מהותית מהמשכורות של מי שעובד במגזר הציבורי. בתור אמא לשני ילדים לא בטוח שאני יכולה לעמוד בעליה נוספת בשכר.

בקשר לייעוץ. אני לא מצויה. יש גם דמות שנקראת מורה חונך. מניסיון שלי יכול להיות לא פחות משמעותי מיועצים.

דולי: מסכים עם הגישה של אורית ש. חושב שתגמול כספי ישפיע על איזה מורים נביא לכאן. נקדות המוצא צריכה להיות שלא פורצים את מסגרת התקציב ואז השאלה איך משלמים יותר במסגרת הנתונה. חושב שזו החלטה שצריכה להתקבל. צריך להעשות באופן חכם. בטוח שיש דרך חכמה למקסם את השכר. צרך להשקיע מחשבה באיך לעשות זאת.

עקיבא: לא חושב שיכולים להוריד בתשלומים. גם אם נשקיע כרגע במורים נכנס לבעיה (כפי שאורית ס אמרה מה שנדרש היום הופך להיות סטנדרט מינימלי מחר ואין לדבר סוף). כדי להיות פרקטיים אני מניח שמדובר על תשע"ז. עד שלא נדע מה קורה עם התקציב לא נוכל לקבל החלטה.

יובל: יכול להיות בעייתי שיוצרים פער בין מורים שונים. אם מוסיפים סכום משמעותי צריך להתייחס לכל המורים. הבעיה הגדולה היא העומס הגדול. לדוגמא, הפיצול שנעשה בכיתה ו' בו שירה מלמדת חשבון בשתי הכיתות ומעיין שפה, מניח שמוריד עומס. בלי קשר אלינו אם אפשר להוריד עומס אז רצוי לעשות זאת ולא לשחוק את המורים.

ליאת: יש תפיסת עולם שהילד יראה שאיש הצוות הוא איש אשכולות ולא מתמחה בתחום ידע צר.

יובל: בלי קשר לשאלה האידיאולוגית, חושב שצריך לנסות לייצר מחויבות להשאר בקרוב. לדוגמא, לתת סכום כסף, שרק מי שנשאר לא מחוייב להחזיר אותו.

נועה: כמי שעבדה במערכת הציבורית ועברה לפרטי. חושבת שיש הרבה שחיקה בציבורי והתגמול הכספי מייצר איכות. לדעתי אי אפשר להצמיח בית ספר ייחודי בתקציב של משרד החינוך ולכן אנחנו כהרוים צריכים לשלם על כך. מספיק חשוב לי כדי שאשקיע בכך מכספי.

טל: אני לא מבינה בזה, אבל צריך לראות למי ניתן לפנות לסייע למורים במיצוי זכויות. מישהו מתוך המערכת שמבין. צריך לראות איך ממצים. צריך גם לעשות פשרות ולהקל איפה שאפשר. אולי גם כאן צריך לעשות איזו פשרה בדרישה האידיאולוגית של ביה"ס. אולי למורים יהיה רעיון היכן יהיה מקום לגייס כספים. צריך לחשוב איך מציגים את התשובה למורים.

הדס: להקים צוות שיציע פתרונות פרקטיים על בסיס מידע ונתונים. היציאה לשוק העבודה לא פשוט בישראל באופן כללי. צריך להיות צוות של ההורים עם המורים. גם אם מתנה חד פעמית של סכום מסוים, יכול להיות פתרון .

לדעתי צריך לעשות סדר במספרים, להחליט על סדרי עדיפויות בתקציב וכן לנסות לראות אם יש מישהו עם מוטיבציה מיידית למצוא תורם שמסייע בתשלומים.

רימונה: צריך לראות מה אנו משדרים למורים. התמיכה בהם חשובה לא פחות מהתגמול הכספי. צריך להסתכל על עוגת התקציב. לא בטוח שהשקעה בספריה היא בעדיפות על פני מתן תשלום למורים. המטוטלת צריכה לנוע להשקעה במורים ולא בייעוץ. הערך השני הוא שאנחנו לא רוצים להיות בי"ס אלטיסטי. אני חושבת שגם המורים לא רוצים את זה. השאלה מה אנחנו משדרים להם.

ליאורה: חושבת שצריך להציע הצעות פרקטיות. מוכנה להתגייס לניסיון לגיוס תרומות. יש דיכוטומיה בין יכולת כלכלית של ההורים למשכורת של מורים ומורים לא עיוורים לכך. בעד לנסות לגייס תרומה ייעודית לרווחת המורים.

רבקי: הייתי מעוניינת לשמוע מליאת מה גם אפשרי מבחינה משפטית וכן לשמוע גם את דעתה על שאלת היחס והזיקה כאשר תשלומים כאלו ניתנים.

ליאת: הייתי רוצה שתהיה דרך פשוטה לאפשר למורים ללמוד ולתת על כך מלגה

יובל: האם יענה על הצורך של המורים? לכאורה מוסיף עומס. אני מבין שהם רוצים תוספת תגמול על ההשקעה הקיימת, לא לייצר מחוייבות נוספת.

**הדס: סיכום**

יוקם צוות (אפרת, אורית ס וליאורה) שיבוא עם הצעות פרקטיות לועד לפגישה הבאה.

1. יש לדייק מה המורים רוצים – לשלב אותם גם בחשיבה על הפתרונות
2. נדרשים נתונים (הן מבחינת התקציב והן מבחינת תשלומי משרד החינוך)
3. יש להתייחס בפתרונות גם לשאלות המשפטיות